Diari Oficial de la Generalitat Valenciana


Sumari del DOGV 4872, del 28-10-2004 (2004/10736)

RESOLUCIÓ de 14 d'octubre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre el Ministeri de Treball i Assumptes Socials i la Generalitat Valenciana per a la realització de programes per a menors en situació de dificultat social i/o conflicte social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/10465


Data del document
:   14-10-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * protecció de la infància
    * administració central
    * cooperació administrativa

RESOLUCIÓ de 14 d'octubre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre el Ministeri de Treball i Assumptes Socials i la Generalitat Valenciana per a la realització de programes per a menors en situació de dificultat social i/o conflicte social. [2004/F10517]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat Valenciana, el 24 de novembre de 2003, un conveni de col·laboració per a la realització de programes per a menors en situació de dificultat social i/o conflicte social, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0736/2004, i que figura com a annex d'esta resolució.
  
València, 14 d'octubre de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre el Ministeri de Treball i Assumptes Socials i la Generalitat Valenciana, per a la realització de programes per a menors en situació de dificultat social
  
 i/o conflicte social
  
Madrid, 24 de novembre de 2003
  
Reunits
  
D'una part, el ministre de Treball i Assumptes Socials, Eduardo Zaplana Hernández-Soro, nomenat per Reial Decret 674/2002 de la Presidència del Govern, de 9 de juliol (Boletín Oficial del Estado número. 164, de 10 de juliol), en nom i representació de l'administració general de l'estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado número 12), sobre competència per a realitzar convenis de col·laboració amb les comunitats autònomes.
  
I d'una altra part, la consellera de Benestar Social de la Generalitat Valenciana, Alicia de Miguel García, d'acord amb els decrets 5/2003, de 20 de juny, i de 6/2003, de 21 de juny, del president de la Generalitat Valenciana, que es troba autoritzada per a la firma del present conveni per acord adoptat l'1 d'agost del 2003 pel Consell de la Generalitat Valenciana, d'acord amb l'article 21 de la Llei 5/1983, de 30 de desembre, de Govern Valencià i l'article 54 bis b) del Text Refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana.
  
Ambdós parts es reconeixen mútua capacitat per a obligar-se i convindre, i
  
Manifesten
  
Primer. Que la finalitat del present conveni és la col·laboració entre el Ministeri de Treball i Assumptes Socials i la Generalitat Valenciana.
  
Segon. Que l'objecte d'este és finançar conjuntament programes per a menors en situació de dificultat social i/o conflicte social.
  
Tercer. Que al Ministeri de Treball i Assumptes Socials li correspon la protecció i la promoció del menor i la família, d'acord amb el que preveuen els reials decrets 758/1996 de 5 de maig, 839/1996 de 10 de maig, 1888/1996, de 2 d'agost, i Reial Decret 140/1997, de 31 de gener.
  
Quart. Que la Conselleria de Benestar Social de l'administració de la Generalitat té competències en matèria institucions públiques de protecció i d'ajuda de menors, d'acord amb l'article 31.27 del seu Estatut (Llei Orgànica 5/1982, d'1 de juliol), i els reials decrets de transferència 1081/1984, de 29 de febrer; 1055/1985, de 5 de juny; 234/1987, de 6 de febrer, i 518/1989, de 12 de maig.
  
Cinqué. Que d'acord amb el que establix la regla quarta de l'apartat dos de l'article 153 del Text Refós de la Llei General Pressupostària, en la redacció que en fa la Llei 13/1996, de 30 de desembre, de Mesures Fiscals Administratives i d'Orde Social, és procedent la subscripció del present conveni de col·laboració.
  
Sisé. Que la Llei 52/2002, de 30 de desembre, de Pressupostos Generals de l'Estat per a l'any 2003 (BOE del dia 31 de desembre), inclou un crèdit adscrit al Ministeri de Treball i Assumptes Socials, i que la classificació 36.44.093T.018.40, transferències corrents a comunitats autònomes per a la realització de programes per a menors en situació de dificultat social i/o conflicte social, té una dotació de 3.920.810 euros.
  
Seté. Que la Conselleria de Benestar Social de l'administració de Generalitat Valenciana garantix l'existència de dotació pressupostària per a semblants fins.
  
Huité. Que és voluntat del Ministeri de Treball i Assumptes Socials promoure i potenciar la realització de programes per a menors en situació de dificultat social i/o conflicte social.
  
Nové. Que els programes s'han seleccionat d'acord amb els criteris objectius de distribució del crèdit que, d'acord amb les comunitats autònomes en la Conferència Sectorial d'Assumptes Socials, i aprovats per Acord del Consell de Ministres del dia 11 d'abril del 2003 (BOE de 14 de maig del 2003 i correcció d'errades BOE de 4 de juliol del 2003).
  
Deu. Que la Conselleria de Benestar Social de l'administració de Generalitat Valenciana té prevista la posada en marxa de programes de les característiques esmentades.
  
Per tot allò que s'ha exposat, ambdues parts acorden subscriure el conveni de col·laboració, d'acord amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 153 del Text Refós de la Llei General Pressupostària, i que es regirà d'acord amb les següents
  
Clàusules
  
Primera. El present conveni té com a objecte establir la col·laboració entre el Ministeri de Treball i Assumptes Socials i la Conselleria de Benestar Social de l'administració de Generalitat Valenciana per al desenvolupament de programes per a menors en situació de dificultat social i/o conflicte social, que s'especifiquen en els annexos d'este conveni.
  
Segona. La Conselleria de Benestar Social de l'administració de Generalitat Valenciana posarà en marxa els programes per a menors en situació de dificultat social i/o conflicte social a què es fa referència en l'apartat anterior
  
Tercera. Per a sufragar els costos dels esmentats programes, la Comunitat Valenciana ?Generalitat Valenciana?, a càrrec de les línies de subvenció codis T4976 T2194, aplicació pressupostària 87.06.87.7540.469.61 corresponent a l'exercici 2003, realitzarà l'aportació total d'un milió dos-cents cinquanta-quatre mil tres-cents trenta-sis amb huitanta (1.254.336,80) euros, com a participació en el finançament dels programes, de conformitat amb el desglossament que es conté en els annexos d'este conveni.
  
Quarta. El Ministeri de Treball i Assumptes Socials, a càrrec de la seua dotació pressupostària 58.67.022K.527.61 per a l'exercici 2003, aporta la quantitat de tres-cents setanta-set mil nou-cents trenta-un amb huitanta-tres (377.931,83) euros, com a participació en el finançament dels programes, d'acord amb el desglossament que es conté en els annexos d'este conveni.
  
Cinquena. El Ministeri de Treball i Assumptes Socials procedirà a transferir a la Conselleria de Benestar Social de l'administració de la Generalitat Valenciana, la quantitat prevista en la clàusula quarta d'este conveni o la que reste per transferir en este moment fins a la dita quantitat, si s'haguera efectuat la transferència d'alguna quantitat a l'empara del que preveu l'Acord del Consell de Ministres del dia 11 d'abril de 2003 (BOE de 14 de maig del 2003).
  
Sisena. La Comunitat Valenciana haurà de:
  
A) Aplicar els fons previstos en les clàusules tercera i quarta a les despeses corresponents a l'execució i el desenvolupament dels programes que s'especifiquen en este conveni de col·laboració.
  
B) Informar la posada en marxa dels programes i proporcionar al Ministeri de Treball i Assumptes Socials la informació que demane en relació amb el present conveni.
  
C) Elaborar els documents necessaris que permeten recollir les dades tècniques sobre els programes finançats.
  
D) Remetre, al finalitzar la vigència del conveni, un estat comprensiu de les obligacions reconegudes i els pagaments realitzats, d'acord amb el que disposa la nova redacció de l'article 153 del Text Refós de la Llei General Pressupostària (Reial Decret Legislatiu 1091/1988, de 23 de setembre).
  
E) Comunicar qualsevol modificació que poguera sorgir en el desplegament i l'execució dels programes, tant les referides al contingut com a la forma, terminis d'execució i de justificació, etc., a fi d'acordar conjuntament el ministeri i la comunitat autònoma, l'acceptació expressa de qualsevol variació en el desenvolupament dels projectes.
  
La sol·licitud de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.
  
Setena. La Conselleria de Benestar Social de l'administració de Generalitat Valenciana elaborarà, una vegada finalitze la vigència del conveni, una memòria financera i tècnica de cada programa, que entregarà en els sis mesos següents i que almenys reculla:
  
- Data de posada en marxa.
  
- Informació econòmica.
  
- Activitats realitzades.
  
- Recursos utilitzats.
  
- Sectors atesos.
  
- Informe i resultats obtinguts de la investigació prevista en el programa.
  
- Dades estadístiques.
  
- Dificultats i propostes.
  
- Valoració del programa.
  
En el cas que la Comunitat Valenciana no presente l'esmentada memòria, s'analitzarà en la Comissió de Seguiment que es regula en la clàusula desena.
  
Octava. Els informes finals dels programes estaran a disposició del conjunt de les comunitats autònomes, i podran ser presentats en les reunions de directors generals competents en menors i en les comissions tècniques de coordinació interautonòmiques sobre temes de menors.
  
Novena. En la publicitat que es realitze en qualsevol mitjà de comunicació social sobre les actuacions derivades d'estos programes, es farà constar expressament que estos es duen a terme en virtut del cofinançament establit entre el Ministeri de Treball i Assumptes Socials i la Comunitat Valenciana.
  
Deu. Per al seguiment del present conveni es crearà una Comissió Mixta de Seguiment, que tindrà com a funcions vetlar pel compliment del que establix el present conveni, tot tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels programes.
  
Estarà integrada per un representant del Ministeri de Treball i Assumptes Socials i per un representant de cada una de les comunitats autònomes firmants dels convenis.
  
El representant del Ministeri de Treball i Assumptes Socials serà designat per la directora general d'Acció Social, del Menor i de la Família, i el representant de la Conselleria de Benestar Social de l'administració de la Generalitat Valenciana, per la directora general de la Família, Menor i Adopcions.
  
El seu règim de funcionament és el previst en la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, tot designant-se el president pel mateix òrgan col·legiat i actuant com a secretari un funcionari de la Direcció General d'Acció Social, del Menor i de la Família del Ministeri de Treball i Assumptes Socials, designat per la directora general.
  
Onze. Este conveni tindrà vigència durant el període d'un any des de la data de la seua firma, i, en tot cas, fins al compliment del seu objectiu, excepte pel que fa a l'aportació econòmica que es compromet a realitzar la Conselleria de Benestar Social de l'administració de la Generalitat Valenciana, la qual haurà de dur-se a terme durant l'exercici econòmic de 2003.
  
Dotze. El present conveni es resoldrà igualment en cas d'incompliment per alguna de les parts dels compromisos adquirits en este. En este cas, hauran de reintegrar-se les quantitats que s'hagueren percebut com a aportació econòmica d'este i que no s'hagueren destinat al/els programa/s previstos en ell, sense perjuí de l'execució de les activitats en curs.
  
Tretze. Les qüestions litigioses que pogueren derivar-se del present conveni, tenint en compte la seua naturalesa administrativa, seran sotmeses a l'orde jurisdiccional contenciós administratiu.
  
I en prova de conformitat, firmen el present conveni en dos exemplars, i un sol efecte, quedant-se'n un en poder de cada part, al lloc i en la data indicats.
  
El ministre de Treball i Assumptes Socials, p. d. (Orde comunicada de 14 d'abril de 2003), la secretària general d'Assumptes Socials: Lucía Figar de Lacalle.
  
La consellera de Benestar Social: Alicia de Miguel García.
  
ANNEX I
  
Aportació de la Comunitat Valenciana i el Ministeri de Treball i Assumptes socials per al desenvolupament de programes experimentals de prevenció en situació de risc i tractament de famílies al si de les qual es produïxen maltractaments. 2003
  
1) Nom del projecte: programa de detecció, avaluació i actuació davant de casos de maltractament infantil des de l'àmbit de la Comunitat Valenciana (Asociación de la Comunidad Valenciana para la Promoción de los Derechos del Niño y Prevención del Maltrato Infantil ?APREMI?).
  
Aportació de la comunitat autònoma 55.455,91 €
  
Aportació MTAS 53.544,09 €
  
Total aportació comunitat autònoma 55.455,91 €
  
Aportació Ministeri de Treball i AS 53.544,09 €
  
ANNEX II
  
Aportació de la Comunitat Valenciana i el Ministeri de Treball i Assumptes Socials, per al desenvolupament de programes per a l'execució de mesures per a menors infractors (mesures distintes a l'internament dictades pels jutges de menors) i capacitació de professionals de les comunitats autònomes). 2003
  
Nom del projecte: mesures alternatives a l'internament (Benicarló).
  
Aportació de la comunitat autònoma 9.860,91 €
  
Aportació MTAS 2.668,04 €
  
2) Nom del projecte: mesures alternatives a l'internament (Burriana).
  
Aportació de la comunitat autònoma 9.860,91 €
  
Aportació MTAS 2.668,04 €
  
3) Nom del projecte: mesures alternatives a l'internament (Onda).
  
Aportació de la comunitat autònoma 9.860,91 €
  
Aportació MTAS 2.668,04 €
  
4) Nom del projecte: mesures alternatives a l'internament (Vila-real).
  
Aportació de la comunitat autònoma 14.378,15 €
  
Aportació MTAS 3.890,26 €
  
5) Nom del projecte: mesures alternatives a l'internament (Vinaròs).
  
Aportació de la comunitat autònoma 11.458,47 €
  
Aportació MTAS 3.100,29 €
  
6) Nom del projecte: mesures alternatives a l'internament (Província de Castelló ?Spam?).
  
Aportació de la comunitat autònoma 66.240,64 €
  
Aportació MTAS 17.922,55 €
  
7) Nom del projecte: mesures alternatives a l'internament (Algemesí).
  
Aportació de la comunitat autònoma 9.860,91 €
  
Aportació MTAS 2.668,04 €
  
8) Nom del projecte: mesures alternatives a l'internament (Alzira).
  
Aportació de la comunitat autònoma 21.414,84 €
  
Aportació MTAS 5.794,16 €
  
9) Nom del projecte: mesures alternatives a l'internament (Burjassot).
  
Aportació de la comunitat autònoma 29.385,97 €
  
Aportació MTAS 7.950,88 €
  
10) Nom del projecte: mesures alternatives a l'internament (Gandia).
  
Aportació de la comunitat autònoma 38.971,41 e.
  
Aportació MTAS 10.544,39 €
  
11) Nom del projecte: mesures alternatives a l'internament (Moncada).
  
Aportació de la comunitat autònoma 9.861,11 €
  
Aportació MTAS 2.667,84 €
  
12) Nom del projecte: mesures alternatives a l'internament (Paterna).
  
Aportació de la comunitat autònoma 38.971,41 €
  
Aportació MTAS 10.544,39 €
  
13) Nom del projecte: mesures alternatives a l'internament (Sagunt).
  
Aportació de la comunitat autònoma 19.564,41 €
  
Aportació MTAS 5.293,49 €
  
14) Nom del projecte: mesures alternatives a l'internament (Torrent).
  
Aportació de la comunitat autònoma 47.927,21 €
  
Aportació MTAS 12.967,54 €
  
15) Nom del projecte: mesures alternatives a l'internament (València).
  
Aportació de la comunitat autònoma 178.086,37 €
  
Aportació MTAS 48.194,38 €
  
16) Nom del projecte: mesures alternatives a l'internament (Mancomunitat Camp de Túria).
  
Aportació de la comunitat autònoma 21.001,20 €
  
Aportació MTAS 5.682,24 €
  
17) Nom del projecte: mesures alternatives a l'internament (Província de València - Espígol).
  
Aportació de la comunitat autònoma 274.544,28 €
  
Aportació MTAS 74.282,70 €
  
18) Nom del projecte: mesures alternatives a l'internament (Alacant).
  
Aportació de la comunitat autònoma 117.062,83 €
  
Aportació MTAS 31.673,37 €
  
19) Nom del projecte: mesures alternatives a l'internament (Elx).
  
Aportació de la comunitat autònoma 71.890,81 €
  
Aportació MTAS 19.451,30 €
  
20) Nom del projecte: mesures alternatives a l'internament (Província d'Alacant - Diagrama).
  
Aportació de la comunitat autònoma 147.209,17 €
  
Aportació MTAS 39.829,99 €
  
21) Nom del projecte: mesures alternatives a l'internament (Província d'Alacant - Asociación Los Arcos).
  
Aportació de la comunitat autònoma 20.744,99 €
  
Aportació MTAS 5.612,91 €
  
22) Nom del projecte: mesures alternatives a l'internament (OSD San José Obrero).
  
Aportació de la comunitat autònoma 30.723,98 €
  
Aportació MTAS 8.312,90 €
  
Total aportació comunitat autònoma 1.198.880,89 €
  
Aportació Ministeri de Treball
  
i Assumptes Socials 324.387,74 €